
AL

CAMEREI DEPUTAŢILOR

  
Vă înaintăm, alăturat, RAPORTUL COMUN asupra Reexaminării Legii privind completarea unor prevederi ale Legii administraţiei publice locale nr.215/2001, precum şi a unor prevederi ale Legii nr.340/2004 privind prefectul şi instituţia prefectului, trimisă Comisiei juridice, de disciplină şi imunităţi și Comisiei pentru administraţie publică și amenajarea teritoriului, pentru dezbatere în fond, cu adresa nr. Plx. 364 din 14 și 17 decembrie 2015, ca urmare a Deciziei Curții Constituționale nr.747 din 4 noiembrie 2015, publicată în Monitorul Oficial al României, Partea I nr.922 din 11 decembrie 2015.

În raport de obiectul şi conţinutul său, inițiativa legislativă face parte din categoria legilor organice.
     VICEPREŞEDINTE,                                                         PREŞEDINTE,                                           
    Ciprian Nicolae NICA                                                    Victor Paul DOBRE

       RAPORT  COMUN
       asupra 
Reexaminării Legii privind completarea unor prevederi ale Legii administraţiei publice locale nr.215/2001, precum şi a unor prevederi ale Legii nr.340/2004 privind prefectul şi instituţia prefectului

  În conformitate cu prevederile art.134 alin.(1) din Regulamentul Camerei Deputaţilor, republicat, Comisia juridică, de disciplină şi imunităţi și Comisia pentru administraţie publică şi amenajarea teritoriului au fost sesizate spre dezbatere în fond cu Reexaminarea Legii privind completarea unor prevederi ale Legii administraţiei publice locale nr.215/2001, precum şi a unor prevederi ale Legii nr.340/2004 privind prefectul şi instituţia prefectului, ca urmare a Deciziei Curții Constituționale nr.747 din 4 noiembrie 2015, publicată în Monitorul Oficial al României, Partea I nr.922 din 11 decembrie 2015, trimisă cu adresa nr. PL x – nr. 364 din 17 decembrie 2015 şi înregistrată cu nr.  4c-11/1598/2015 şi cu  nr. 4c-6/508/2015.
 Potrivit prevederilor art. 75 din Constituţia României, republicată şi ale art. 92 din Regulamentul Camerei Deputaţilor, republicat, Camera Deputaţilor este prima Cameră sesizată.
Consiliul Legislativ, prin avizul nr. 237 din 13 martie 2015, a avizat favorabil, cu observaţii şi propuneri, iniţiativa legislativă.

Inițiativa legislativă are ca obiect de reglementare completarea art.115 din Legea administraţiei publice locale nr.215/2001, republicată, cu modificările şi completările ulterioare, în sensul stabilirii unui termen de maxim 5 zile lucrătoare pentru comunicarea dispoziţiilor preşedintelui consiliului judeţean către prefect. De asemenea, intervenţia legislativă vizează modificarea Legii nr.340/2004 privind prefectul şi instituţia prefectului, republicată, cu modificările şi completările ulterioare, în sensul cuprinderii actelor preşedintelui consiliului judeţean în sfera actelor administrative asupra cărora prefectul îşi exercită atribuţia de verificare. Totodată, în scopul evitării interpretării potrivit căreia prefectul poate verifica numai măsurile întreprinse în mod nemijlocit de primar sau de preşedintele consiliului judeţean, s-a menţionat expres că şi măsurile întreprinse în baza delegării de atribuţii de către aceştia pot fi controlate de către prefect.


 În conformitate cu prevederile art.61 și art.63 din Regulamentul Camerei Deputaţilor, republicat, membrii Comisiilor au examinat propunerea legislativă mai sus menţionată și avizul Consiliului Legislativ în ședințe separate, în data de 19 mai 2015, respectiv în data de 26 mai 2015. 


  În urma dezbaterilor, s-a constatat că legislația în domeniu este suficientă, clară și acoperă situațiile pe care inițiativa legislativă dorește să le reglementeze, membrii Comisiilor au hotărât, cu unanimitate de voturi  respingerea propunerii legislative privind completarea unor prevederi ale Legii administraţiei publice locale nr.215/2001, precum şi a unor prevederi ale Legii nr.340/2004 privind prefectul şi instituţia prefectului.
La data de 3 iunie 2015, plenul Camerei Deputaților a respins propunerea a legislativă și a fost înaintată la Senat. La data de 21 septembrie 2015 Senatul a adoptat propunerea legislativă.

La data de 28 septembrie 2015 legea adoptată este trimisă la promulgare, iar pe data de 16 octombrie 2015 Președintele României a sesizat Curtea Constituțională cu obiecția de neconstituționalitate.

Curtea Constituțională, prin Decizia nr.747 din 4 noiembrie 2015 a admis obiecția de neconstituționalitate formulată și a constatat că dispozițiile Legii privind completarea unor prevederi ale Legii administraţiei publice locale nr.215/2001, precum şi a unor prevederi ale Legii nr.340/2004 privind prefectul şi instituţia prefectului sunt neconstituționale.

Curtea a constat că, din modificările aduse propunerii legislative, Senatul în calitate de Cameră decizională, a adoptat prevederi care țineau de competența decizională a Camerei Deputaților. In aceste condiții legea în întregime (art.I și II) trebuia întoarsă la prima Cameră sesizată, respectiv la Camera Deputaților, pentru a decide definitiv, ceea ce nu s-a întâmplat. 

Pe cale de consecință, procesul legislativ care a condus la adoptarea legii analizate nu a respectat aceste exigențe constituționale, astfel încât întreaga lege este lovită de un viciu de neconstituționalitate extrinsec, fiind încălcate prevederile art.61 și art.75 alin.(1) și (5) coroborate cu cele ale art.123 alin.(3) din Constituție.


In conformitate cu prevederile art.61 și 63 din Regulamentul Camerei Deputaților, republicat, membrii Comisiei pentru administraţie publică şi amenajarea teritoriului au examinat inițiativa legislativă mai sus menţionată precum și forma adoptată de Senat, sesizarea de neconstituţionalitate formulată de Preşedintele României și decizia Curții Constituționale nr.747 din 4 noiembrie 2015 în ședința din 8 martie 2016, la dezbateri fiind prezenți 17 deputați din totalul de 23 membri ai Comisiei.
Membrii Comisiei juridice, de disciplină şi imunităţi au dezbătut inițiativa legislativă precum și forma adoptată de Senat în şedinţa din 15 martie 2016. La dezbateri au fost prezenţi deputaţi, membri ai Comisiei juridice, de disciplină şi imunităţi, conform listei de prezenţă.


La dezbateri au participat în calitate de invitați, doamna Sirma Caraman - secretar de Stat din cadrul Ministerul Dezvoltării Regionale și Administrației Publice și doamna Maria Cristina Manda – subsecretar de Stat din cadrul Ministerului Afacerilor Interne.

Având în vedere cele prezentate, în urma dezbaterilor, membrii celor două Comisii au hotărât, cu unanimitate de voturi, respingerea Legii privind completarea unor prevederi ale Legii administraţiei publice locale nr.215/2001, precum şi a unor prevederi ale Legii nr.340/2004 privind prefectul şi instituţia prefectului.
În raport de obiectul şi conţinutul său, inițiativa legislativă face parte din categoria legilor organice.
             VICEPREŞEDINTE,                                       PREŞEDINTE, 
            Ciprian Nicolae NICA                                  Victor Paul DOBRE
        SECRETAR,                                                SECRETAR, 
    Sorin Constantin STRAGEA                                Radu BABUȘ                        

Consilier parlamentar,                                                                                           Consilier parlamentar,

       Alexandra Muşat                                                                                                           Nicoleta Toma

